103. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 440 της 19 Ιουν./6 Ιουλ. 1971 (ΦΕΚ Α΄ 132) Περί συστάσεως Ειδικού Γραφείου συντάξεων παρ’ εκάστω Αρχηγείω των Κλάδων των Ενόπλων Δυνάμεων (Στρατού, Ναυτικού, Αεροπορίας) τοις Αρχηγείοις Χωροφυλακής, Αστυνομίας Πόλεων, και Πυροσβεστικής Υπηρεσίας και Λιμενικού Σώματος. ΄Εχοντες υπ’ όψιν: α.Τας διατάξεις των άρθρ. 5 και 12 του Α.Ν. 599/1968 «περί της διαδικασίας κανονισμού των Συντάξεων του Δημοσίου». β.Την υπ’ αριθ. 23675/19.7.1970 απόφασιν του Πρωθυπουργού «περί προσδιορισμού των αρμοδιοτήτων του Αναπληρωτού Υπουργού Προεδρίας Κυβερνήσεως κλπ.». γ.Την υπ’ αριθ. 610/1971 γνωμοδότησιν του Συμβουλίου της Επικρατείας προτάσει των Ημετέρων Υπουργών Εθνικής Αμύνης, Αναπληρωτού Υπουργού Προεδρίας Κυβερνήσεως, Οικονομικών, Δημοσίας Τάξεως και Εμπορικής Ναυτιλίας, απεφασίσαμεν και διατάσσομεν: ΄Αρθρ.1.-Εις έκαστον Αρχηγείον των Ενόπλων Δυνάμεων Στρατού, Ναυτικού και Αεροπορίας ως και εις έκαστον των Αρχηγείων Χωροφυλακής, Αστυνομίας Πόλεων, Πυροσβεστικής Υπηρεσίας και Λιμενικού Σώματος λειτουργεί ειδικόν Γραφείον συντάξεων αρμόδιον δια την τήρησιν των απαιτουμένων δι’ έκαστον στρατιωτικόν, δικαιολογητικών συνταξιοδοτήσεως, όπερ πλαισιούμενον υπό καταλλήλου προσωπικού (Αξιωματικών και Υπαλλήλων) υποχρεούται όπως: α.Τηρή δι’ έκαστον στρατιωτικόν ή προς στρατιωτικόν εξομοιούμενον φάκελλον συνταξιοδοτήσεως εις ον, θα καταχωρή τας διοικητικάς πράξεις και λοιπάς μεταβολάς αίτινες επηρεάζουν την συνταξιοδότησίν του. β.Μεριμνά δια την συμπλήρωσιν των υπό του άρθρ. 5 παρ. 2 του Α.Ν. 599/1968, προβλεπομένων δικαιολογητικών. γ.Αποστέλλη εις την υπηρεσίαν συντάξεων του Γενικού Λογιστηρίου του Κράτους. 1)Τα δικαιολογητικά κανονισμού συντάξεως των εξερχομένων της υπηρεσίας στρατιωτικών το βραδύτερον εντός 15νθημέρου από της χρονολογίας κοινοποιήσεως εις τον στρατιωτικόν του εγγράφου της απομακρύνσεώς του εκ της υπηρεσίας ως και τας αιτήσεις αυξήσεως της συντάξεως των ανωτέρω επερχομένης βάσει νέων δικαιολογητικών. 2)Τα δικαιολογητικά συνταξιοδοτήσεως των οικογενειών των εν ενεργεία θνησκόντων, φονευομένων ή εξαφανιζομένων στρατιωτικών, κατόπιν σχετικής αιτήσεως. δ.Διενεργή πάσαν απαιτουμένην διαδικασίαν δια την συνταξιοδότησιν των παθόντων ή τραυματισθέντων εν υπηρεσία στρατιωτικών και των οικογενειών των εν υπηρεσία θνησκόντων, φονευομένων ή εξαφανιζομένων. ΄Αρθρ.2.-Ο τύπος της υπό της παρ. 4 του άρθρ. 5 του Α.Ν. 599/1968 προβλεπομένης εισηγήσεως καθορίζεται ως ακολούθως: Εν……………τη……………… Τίτλος Υπηρεσίας Αριθ.Πρωτ……... Προς Το Υπουργείον Οικονομικών Γενικόν Λογιστήριον του Κράτους Υπηρεσίαν Συντάξεων Δ/νσιν Κανονισμού Στρατιωτικών Συντάξεων Τμήμα…………… Ε ν τ α ύ θ α ΘΕΜΑ:«Δικαιολογητικά Συντάξεως». Ι.Διαβιβάζονται δικαιολογητικά συνταξιοδοτήσεως του Επώνυμον……….΄Ονομα…………... ΄Ονομα πατρός…………Βαθμός…………………... εξελθόντος της υπηρεσίας λόγω………………..και διαμένοντος επί της οδού……………..αριθμός……. Πόλις………………………….ΤΓ…………ΤΤ…… ΙΙ.ΕΙΣΗΓΗΣΙΣ 1.Η συντάξιμος υπηρεσία του ανωτέρω, ως αύτη προκύπτει εκ των προσηρτημένων δικαιολογητικών ανέρχεται εις έτη…………………..μήνες…………. ημέραι……………… 2.Αι κατά τον χρόνον εξόδου του συντάξιμοι αποδοχαί αναλύονται ως κάτωθι: α.Βασικός μισθός………………………………... β.Επίδομα πολυετούς υπηρεσίας(%)……………. γ.Προσαύξησις ευδοκίμου παραμονής εν τω αυτώ βαθμώ(%)…………………………………………... δ………………………………………………….. 3.Καταβολή αποδοχών: Ενεργείας μέχρι………………………………….. Τριμήνων μέχρι…………………………………. ΙΙΙ.ΕΙΔΙΚΑΙ ΠΛΗΡΟΦΟΡΙΑΙ ΚΑΙ  ΠΑΡΑΤΗΡΗΣΕΙΣ ………….. ……………. ……………. …………….………….. ……………. ……………. …………….  Ο ΔΙΕΥΘΥΝΤΗΣ Εις του Ημετέρους επί της Προεδρίας Κυβερνήσεως Εθνικής Αμύνης, Οικονομικών, Δημοσίας Τάξεως και Εμπορικής Ναυτιλίας Υπουργούς, ανατίθεμεν την δημοσίευσιν και εκτέλεσιν του παρόντος. 